b'\n_START_ARTICLE_\nConrad Haas\n_START_SECTION_\n\xc5\xbdivljenjepis\n_START_PARAGRAPH_\nFerdinand I. Habsbur\xc5\xa1ki je Haasa, ki je bil mojster arzenala, leta 1551 poslal v Hermannstadt, Siebenb\xc3\xbcrgen (Transilvanija; dana\xc5\xa1nji Sibiu, Romunija), da tam ustanovi in nadzira delovanje arzenala. V letih 1529-56 je tako napisal v nem\xc5\xa1\xc4\x8dini prvo knjigo v zgodovini o raketni tehnologiji, pri \xc4\x8demer je zdru\xc5\xbeil vedenje pirotehnike in oro\xc5\xbearstva. V rokopisu, ki so ga odkrili \xc5\xa1ele leta 1951 v javnem arhivu Sibiuja, je tako opisal mehanizem delovanja rakete, ve\xc4\x8d vrst raket ter tudi razvil idejo raketoplana. Razvil je tudi teorijo leta ve\xc4\x8dstopenjske rakete, razli\xc4\x8dne me\xc5\xa1anice goriv (tudi teko\xc4\x8da goriva), vpeljal deltasta krila,..._NEWLINE_Haas je do konca \xc5\xbeivljenja \xc5\xbeivel v Hermannstadtu._NEWLINE_Do odkritja Haasovega rokopisa je za najstarej\xc5\xa1i primer dela o raketarstvu veljalo delo poljskega artilerijskega specialista Kazimierza Siemienowicza iz leta 1650 z naslovom Artis Magnae Artilleriae Pars Prima (Veliko delo o artileriji, prvi del).'